ai4bharat/Pralekha huggingface dataset:
کیمیکلز اور فرٹیلائزر کی وزارت
پردھان منتری بھارتیہ جن اوشدھی پری یوجنا نے محض چھ مہینوں میں مالی سال 2021-22 کا ہدف حاصل کرلیا ہے ملک بھر کے تمام ضلعوں کا احاطہ کرتے ہوئے پی ایم بی جے پی کے اسٹور کی تعداد بڑھ کر 8308ہوگئی
پی ایم بی جے پی کی دواؤں کی قیمت برانڈڈ دواؤں سے 50فی صد سے 90فی صد تک کم پر دستیاب ہیں
دوا سازی اور میڈیکل ڈیوائیسیس بیورو آف انڈیا نےجوپردھان منتری بھارتیہ جن اوشدھی جن پری یوجنا ، کو لاگو کرنے والی ایجنسی ہے، ستمبر 2021سے ختم ہونے سے پہلے مالی سال 2021-22 کے لئے 8300پردھان منتری بھارتیہ جن اوشدھی کیندر  کھولنے کا ہدف مکمل کرلیا ہے۔ملک کے تمام ضلعوں کا پردھان منتری بھارتیہ جن اوشدھی پری یوجنا  کے تحت احاطہ کیاگیا ہے۔سبھی آؤٹ لٹس پر دواؤں کی تقسیم کو یقینی بنانے کے لئےموثر آئی ٹی سے آراستہ لوجسٹکس اور سپلائی چین نظام متعارف کرائے گئے ہیں۔
سرِ دست پی ایم بی جے پی کا پروڈکٹ باسکٹ 1451اور240سرجیکل انسٹرومنٹس  پر مشتمل ہے۔ اس کے علاوہ نئی دوائیں اور گلکومیٹر، پروٹین پاؤڈر، مالٹ پر مبنی غذائی سپلی منٹ، پروٹین بار، ایمیونٹی بارجیسے نیوٹراسٹیکل پروڈکس کا آغاز کیاگیاہے۔
عام آدمی خصوصاً غریبوں کو سستے دام پر معیاری دوائیں فراہم کرانے کے مقصد سے حکومت نے مارچ 2022 تک پردھان منتری بھارتیہ جن اوشدھی کیندر  کی تعداد دس ہزار تک بڑھانے کا نشانہ رکھا ہے۔5اکتوبر2021 تک اسٹوروں کی تعداد 8355تک بڑھائی گئی ہے۔ یہ سبھی کیندر ملک کے کونے کونے میں لوگوں کو سستی دواؤں کی آسانی سے رسائی کو یقینی بنائیں گے۔
سرِ دست پی ایم بی جے پی کے تین گودام گروگرام، چنئی اور گوہاٹی میں کام کررہے ہیں اور چوتھا گودام سورت میں زیرِ تعمیر ہے۔ دور دراز اور دیہی علاقوں میں دواؤں کی سپلائی میں مدد دینے کی خاطر ملک بھر میں 37ڈسٹریبوٹرس مقرر کئے گئے ہیں۔
جن اوشدھی سوگم جو پردھان منتری بھارتیہ جن اوشدھی پری یوجنا کے لئے ایک موبائل ایپلی کیشن ہے ۔ ایک ڈیجیٹل پلٹ فارم فراہم کرکے عوام کو سہولت پہنچاتا ہے۔
اس اسکیم کے تحت دوائیں ورلڈ ہیلتھ آرگنائزیشن ، گڈ مینو فیکچرینگ پریکٹیسس  سے سرٹی فائی کئے گئے سپلائر سے خریدی جاتی ہے۔تاکہ دواؤ ں کو تیار کرنے کی کوالٹی کو یقینی بنایا جاسکے۔اس کے علاوہ جانچ اور کیلی بریشن لبارٹیز کے لئے نیشنل ایکری ڈیڈیشن بورڈ  کی جانب سے لبارٹیس میں دوا کے ہر بیج کی جانچ کی جاتی ہے۔اس کے بعد این اے بی ایل اس کی توثیق کرتا ہے۔کوالٹی جانچ پاس ہونے کے بعد ہی دوائیں بی ایم بی جے پی کیندروں کو روانہ کی جاتی ہیں۔بی ایم بی جے پی کے تحت دستیاب دواؤں کی قیمت برانڈڈ قیمتوں کے مقابلےمیں پچاس سے نوے فیصد کم ہوتی ہیں۔
مالی سال 2020-21کے دوران پی ایم بی جے پی نے گذشتہ مالی سال کے دوران ایم آر پی میں 665.83کروڑ روپے کی فروخت کی تھی۔اس سے ملک کے عام شہریوں کے لگ بھگ 4000کروڑ روپے کی بچت ممکن ہوپائی تھی۔
کوڈ۔19کے بحران کے پیشِ نظر پردھان منتری بھارتیہ جن اوشدھی پریوجنا  ملک کو لازمی خدمات فراہم کررہی ہے۔لاک ڈاؤن کے دوران اسٹوروں میں کام جاری رہا اور لازمی دواؤں کی بلا رکاوٹ دستیابی کو یقینی بنانے کے لئے اپنے عزم کے حصہ کے طور پر سرگرمیاں برقرار رکھاگیا۔
۔۔۔۔۔۔۔۔۔۔۔۔۔۔

U.NO. 9766
(Visitor Counter : 197
ماحولیات، جنگلات اور موسمیاتی تبدیلی کی وزارت
مینگروو شجرکاری کی صورت حال
ماحولیات، جنگلات اور آب و ہوا کی تبدیلی کی وزارت  بھارت کے چار رام سر مقامات پر 'حیاتیاتی تنوع اور آب و ہوا کے تحفظ کے لیے ویٹ لینڈمینجمنٹ' کے عنوان سے ایک پروجیکٹ پر عمل درآمد کر رہی ہے۔ اس پروجیکٹ کے تحت ہماچل پردیش میں پونگ ڈیم جھیل اور رینوکا جھیل، اوڈیشہ میں بھیترکنیکا مینگرووز اور تمل ناڈو میں پوائنٹ کیلیمیر ویٹ لینڈ کمپلیکس جیسے چار مقامات پر کلائمیٹ رسک اسسمنٹ  کا مطالعہ کیا گیا ہے۔ اس پروجیکٹ نے سائٹ کی سطح پر آب و ہوا کے خطرے کی تشخیص کے لیے ایک تشخیصی طریقہ کار تیار کیا ہے اور دکھایا ہے کہ کس طرح آب و ہوا کے خطرات کو سائٹ کی سطح پر ویٹ لینڈ مینجمنٹ پلان میں ضم کیا جاسکتا ہے تاکہ ویٹ لینڈز پر رامسر کنونشن کے وار استعمال کے نقطہ نظر کو برقرار رکھتے ہوئے آب و ہوا کے باہمی فوائد حاصل کیے جاسکیں۔ حاصل کردہ تجربے اور اسباق کو 'ویٹ لینڈز میں آب و ہوا کے خطرات کا انتظام - ایک پریکٹیشنر گائیڈ' نامی اشاعت میں ضم کیا گیا ہے، تاکہ ویٹ لینڈ مینیجرز کے لیے صلاحیت کی ترقی کے ایک اہم آلے کے طور پر کام کیا جاسکے۔
ایم او ای ایف سی سی ساحلی ریاستوں کو ساحلی ایکو سسٹم کے تحفظ اور انتظام سے متعلق سرگرمیوں جیسے مینگروو شجرکاری، شیلٹر بیلٹ شجرکاری، مرجان کی پیوند کاری، صلاحیت سازی سمیت ساحلی برادریوں کے ذریعہ معاش کے تحفظ میں اضافہ کرنے کے لیے مالی مدد فراہم کرتا ہے۔ مینگرووز کے تحفظ اور انتظام کے لیے مینجمنٹ ایکشن پلان  9 ساحلی ریاستوں میں تیار اور نافذ کیا گیا ہے جس میں 38 شناخت شدہ مینگروو مقامات کا احاطہ کیا گیا ہے۔ یہ فہرست ضمیمہ اول میں موجود ہے۔
انڈیا اسٹیٹ آف فاریسٹ رپورٹ، 2021 کے مطابق، 2019کے مقابلے میں سال 2021میں ملک میں مینگروو کے رقبے کا تخمینہ 4992 مربع کلومیٹر لگایا گیا ہے جس میں 17 کلو میٹر کا اضافہ ہوا ہے۔
شجرکاری میں بھارت کی کوششوں کو بڑھانے کے لیے مرکزی بجٹ 2023-24 میں 'مینگروو انیشی ایٹو فار ساحلی رہائش گاہوں اور ٹھوس آمدنی ' پروگرام کا اعلان کیا گیا ہے۔ ایم آئی ایس ٹی آئی اسکیم کا مقصد ساحلی برادریوں کی سماجی و اقتصادی حیثیت کو بڑھاتے ہوئے بھارتی ساحل پر مینگروو ایکو سسٹم کی حفاظت اور بحالی ہے۔ یہ پروگرام مرکزی اور ریاستی سطح پر مختلف جاری اور مجوزہ اسکیموں کے وسائل کے یکجا ہونے پر مبنی ہے، جس کا مقصد ریاستی حکومتوں کی مدد سے مینگرووز کے ممکنہ مقامات کو ترقی دینا اور بحال کرنا ہے۔
مینگرووز کے تحفظ اور انتظام کے لیے نشاندہی کیے گئے مقامات کی فہرست
ضمیمہ-1
|
|
نمبر شمار
|
|
ریاست / مرکز کے زیر انتظام علاقہ
|
|
مینگرووز کا مقام
|
|
|
|
مغربی بنگال
|
|
سندربن
|
|
|
|
اڈیشہ
|
|
بھیترکنیکا
|
|
مہاندی ڈیلٹا
|
|
سبرنیکھا
|
|
دیوی کڈوا کے دہانے
|
|
دھامرا
|
|
مینگروو جینیاتی وسائل کا مرکز
|
|
چلکا
|
|
|
|
آندھرا پردیش
|
|
کورنگا
|
|
کرشنا
|
|
مشرقی گوداوری
|
|
|
|
تمل ناڈو
|
|
پچاورم
|
|
متھ پیٹ
|
|
رام ناد
|
|
پلیکت
|
|
کڑوویلی
|
|
|
|
انڈمان اور نکوبار
|
|
شمالی انڈمان
|
|
نکوبار
|
|
|
|
کیرلا
|
|
ویمبناڈ
|
|
کننور
|
|
|
|
کرناٹک
|
|
ہوناور/ جنوبی کنڑ
|
|
کونڈا پور
|
|
کاروار
|
|
منگلور فورسیٹ ڈویژن
|
|
|
|
گجرات
|
|
خلیج کچھ
|
|
خلیج کھمبات
|
|
دوماس ڈھبرات
|
|
|
|
گوا
|
|
گوا
|
|
|
|
مہاراشٹر
|
|
اچرا رتناگیری
|
|
دیو گڑھ وجے درگ
|
|
ویلدور
|
|
کنڈیلیکا دیونددا
|
|
منبرا-دیوا
|
|
وکرولی
|
|
شری وردھن
|
|
ویترن
|
|
وسئی-مانوری
|
|
مالوان
یہ معلومات ماحولیات، جنگلات اور آب و ہوا کی تبدیلی کے مرکزی وزیر مملکت جناب اشونی کمار چوبے نے راجیہ سبھا میں ایک سوال کے تحریری جواب میں فراہم کی۔
ریلوے کی وزارت
جناب این کاشی ناتھ نے ریلوے بورڈ کے سگنل اور ٹیلی کام کے رکن کی حیثیت سے عہدہ سنبھالا
نئی دہلی،18؍اپریل،جناب این کاشی ناتھ نے 16 اپریل 2019 کو ریلوے بورڈ کے  کے رکن کے طور پر عہدہ سنبھال لیا ہے۔ جناب این کاشی ناتھ انڈین ریلوے سروس آف سگنل انجینئرس  کے 1980 بیچ سے تعلق رکھتے ہیں اور وہ جنوبی ریلوے سے متعلق ہیں۔ اس عہدے سے پہلے وہ اگست 2018 سے ڈی جی  ریلوے بورڈ کے عہدے پر کام کررہے تھے۔
انہوں نے الیکٹرانکس اور ٹیلی مواصلات میں انجینئرنگ سے گریجویشن جبل پور کے گورنمنٹ انجینئرنگ کالج سے کیا ہے۔ 1980 میں ڈگری حاصل کرنے کے بعد انہوں نے فروری 1982 میں ریلوے میں عہدہ سنبھالنے سے پہلے تقریبا ً ڈیڑھ شال نیشنل تھرمل پاور کارپوریشن  میں کام کیا۔
وہ شمالی ریلوے کے شروع کئے گئے ٹرین ڈسکرائبر پروجیکٹ ، شمال مشرقی سرحدی ریلوے کے مختلف سیکشنوں پر آپٹیکل فائبر کیبل اور شمال مشرقی سرحدی ریلوے میں جی ایس ایم آر کا استعمال کرتے ہوئے موبائل ٹرین ریڈیو کمیونی کیشن  پروجیکٹ کے لئے سروے جیسے کئی اہم پروجیکٹوں پر کام کرچکے ہیں۔ 2003 میں جنوبی ریلوے میں وہ چیف سگنل انجینئر  اور چیف سگنل اینڈ ٹیلی کام انجینئر پر فائز تھے جہاں وہ بھارتی ریلوے کے ٹرین کے تحفظ سے متعلق وارننگ نظام  کے پہلے پروجیکٹ سے جڑے ہوئے تھے جسے 2008 میں شروع کیا گیا تھا۔
اس کے بعد جولائی 2010 میں وہ ڈویژنل ریلوے مینجر کے طور پر وشاکھا پٹنم میں تعینات ہوئے اور 2012 میں چیف سیفٹی آفیسر کے طور پر کولکاتا میں جنوبی مشرقی ریلوے میں تعینات ہوئے۔ بعد میں کولکاتا کی میٹرو ریلوے پر پرنسپل چیف سگنل اور ٹیلی کام انجینئر اور جنوبی مشرقی ریلوے میں پرنسپل چیف سگنل اینڈ ٹیلی کام انجینئر کے طور پر فائز ہوئے ۔ انہوں نے اکتوبر 2016 میں ایڈیشنل ممبر ؍ سگنل ریلوے بورڈ کے طور پر کام کیا اور بعد میں اگست 2018 میں انہیں ترقی دے کر ڈی جی  کے عہدے پر فائز کیا گیا۔
۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1914
(Visitor Counter : 42
ریلوے کی وزارت
آر پی ایف کے ذریعہ آپریشن اپلبدھ کے تحت ایک ماہ طویل پین انڈیا مہم کا انعقاد
1459 دلال گرفتار، 366 آئی آر سی ٹی سی کے ایجنٹ کی آئی ڈیز اور 6751 شخصی آئی ڈیز کو اس مہم کے حصے کے طور پر بلاک کر دیا گیا
لمبی دوری کی ٹرین خدمات کی بحالی اور تہوار اور موسم گرما کے رش کے امکانات کے ساتھ، مارچ 2022 کے مہینے میں ٹرینوں میں نشستوں کی ریزرویشن کی مانگ میں تیزی سے اضافہ متوقع تھا۔ اس صورت حال کے مد نظر مارچ 2022 کے مہینے میں پورے ملک میں دلالوں کی سرگرمیوں کے خلاف پین انڈیا مہم کا آغاز کیا۔ آر پی ایف کی فیلڈ یونٹس نے فیلڈ، ڈیجیٹل اور سائبر ورلڈ سے معلومات اکٹھی کیں، انہیں یکجا کیا، تصدیق کی اور انکا تجزیہ کیا اور پورے ملک میں یکم مارچ 2022 سےاس مہم کا آغاز کیا ۔ یہ مہم بہت کامیاب رہی اور اس کے نتیجے میں 1459 دلالوں کو گرفتار کیا گیا، جن میں سے 341 آئی آر سی ٹی سی کے مجاز ایجنٹ تھے لیکن وہ ریلوے ٹکٹوں کی فروخت کی دلالی میں بھی ملوث تھے۔ ان آئی آر سی ٹی سی ایجنٹوں کو بلیک لسٹ کرنے اور 366 آئی آر سی ٹی سی ایجنٹ آئی ڈیز اور 6751 ذاتی آئی ڈیز کو بلاک کرنے کا عمل شروع کیا جا رہا ہے۔ دلالوں کی گرفتاری پچھلے مہینے یعنی فروری 2022 کے اعداد و شمار سے تقریباً 3.64 گنا زیادہ ہے۔ ان دلالوں کے ذریعے غیر قانونی طور قبضے والے 65 لاکھ روپے سے زیادہ مالیت کے مستقبل کے سفر کے ٹکٹ بھی برآمد کیے گئے اور بلاک کر دیے گئے اور اس طرح یہ سیٹیں مستند مسافروں کو دستیاب ہو گئیں۔
آپریشن اپلبدھ کے تحت ایک ماہ کی طویل مہم، دلالوں کی سرگرمیوں کو کافی حد تک روکنے اور عام آدمی کو ریلوے ٹکٹ دستیاب کرانے میں کامیاب رہی ہے۔ ہندوستانی ریلوے نے عام لوگوں کو مشورہ دیا ہے کہ وہ غیر مجاز افراد سے ٹکٹ نہ خریدیں کیونکہ اس کا پتہ لگنے کے بعد نہ صرف ضبط ہونے کا امکان ہوتا ہے بلکہ یہ خریدار کو قانونی پریشانی میں بھی ڈال سکتا ہے۔
آر پی ایف کی طرف سے ریلوے ٹکٹوں کے دلالوں کے خلاف آپریشن اپلبدھ، مستقبل میں بھی اسی زور اور شدت کے ساتھ جاری رہے گا۔
وزیراعظم کا دفتر
وزیراعظم نے عید میلاد النبی پر نیک خواہشات کا اظہار کیا
وزیر اعظم جناب نریندر مودی نے عید میلاد النبی کے موقع پر نیک خواہشات کا اظہار کیا ہے۔
ایک ٹویٹ میں، وزیر اعظم نے کہا؛
’’میلاد النبی کے موقع پر نیک نیک خواہشات، میری خواہش ہے کہ یہ موقع ہمارے معاشرے میں امن، اتحاد اور ہمدردی کے جذبے کو مزید فروغ دے، عید مبارک‘‘۔
۔۔۔۔۔۔۔۔۔۔۔
ش ح۔ا گ۔ن ا۔

U-11199
(
وزیراعظم کا دفتر
وزیر اعظم نے مہاویر جینتی کے موقع پر عوام کو مبارکباد پیش کی
وزیر اعظم جناب نریندر مودی نے کہا ہے کہ بھگوان مہاویر کا پیغام ہمیں امن اور ضبط نفس کی تعلیم دیتا ہے۔ مہاویر جینتی کے مبارک موقع پر، وزیر اعظم مودی نے بھگوان مہاویر سے سب کے لئے صحت اور ہماری کوششوں کے لئے کامیابی کی دعا کی۔
الیکٹرانکس اور اطلاعات تکنالوجی کی وزارت
ملازمین – صنعت کاروں کے اس دور میں ناکام ہوسکتا ہے کیپٹیو ماڈل ، مون لائٹنگ پروزیر مملکت جناب راجیو چندرشیکھر کا اظہار خیال
پبلک افیئرز فورم آف انڈیا کے 9ویں سالانہ فورم 2022 سے خطاب کیا
الیکٹرانکس اور اطلاعاتی ٹکنالوجی اور ہنرمندی کے فروغ کے مرکزی وزیر مملکت جناب راجیو چندر شیکھر نے کہا کہ یہ ملازمین- صنعت کاروں کا دور ہے اور کارپوریٹس/کمپنیوں کو اب یہ سمجھ چاہیے کہ نوجوان بھارتی تکنیکی افرادی قوت کے دماغ اور نقطہ نظر میں مثبت تبدیلی آئی ہے۔ وہ آج یہاں پبلک افیئرز فورم آف انڈیا  کے 9ویں سالانہ فورم 2022 سے خطاب کر رہے تھے۔
مون لائٹنگ کے موضوع پر خطاب کرتے ہوئے مرکزی وزیر نے کہا کہ وہ دن گئے جب ملازمین نے بڑی ٹیکنالوجی کمپنیوں کے ساتھ معاہدہ کیا اور نوکری میں ہی اپنی زندگی گزار دی۔ مون لائٹنگ کامطلب ایک وقت میں ایک سے زیادہ آجروں کے ساتھ کام کرسے ہے۔ انہوں نے کہا، ’’آج کے نوجوانوںمیں خود اعتمادی کاجذبہ ہے اور اپنی صلاحیت سے پیسہ کمانے کی خواہش ہے۔ اس طرح، اپنے ملازمین پر بندشیں لگانے کی کمپنیوں کی کوششیں جس سے وہ اپنے اسٹارٹ اپ پر کام نہ کر سکیں،ان کا ناکام ہونا طے ہے۔ ‘‘
مون لائٹنگ سے معاہدے سے متعلق کسی بھی ذمہ داریوں کی خلاف ورزی نہیں ہونے کی بات پر اتفاق کرتے ہوئے انہوں نے کہا ،’’ کوئی بھی کیپٹیو ماڈل یعنی بندشیں لگانے والا ماڈل پھیکا پڑجائے گا۔ آجر اپنی سروس کے دوران ملازمین سے انترپریونیوریئل ہونے کی امید کرتے ہیں۔ اس بات کو ان کے اوپر بھی لاگو کیا جاسکتا ہے۔ ایک ایسا وقت آئے گا جہاں پروڈکٹ تیار کرنے والوں کا ایک طبقہ ہوگا جو اپنا وقت کئی پروجیکٹس پر لگائے گا۔ایسا ہی وکیل یا صلاح کار کرتے ہیں۔ کام کا یہی مستقبل ہے۔‘‘
2015 میں سرکار کے ذریعہ اعلان کردہ پیداوار سے منسلک ترغیباتی منصوبہ  پر ایک سوال کے جواب میں جناب چندر شیکھر نے کہا کہ 2014 میں، جب وزیر اعظم جناب نریندر مودی نے عہدہ سنبھالا تھا ، اس وقت بھارت کا مینوفیکچرنگ شعبہ تقریباً ناکارہ حالت میں تھا۔
جناب چندر شیکھر نے کہا، ’’وزیر اعظم جناب مودی نے پچھلے 6 سے7 برسوں میں پی ایل آئی اور دیگر پروگراموں کے ساتھ منظم طریقے سے مینوفیکچرنگ شعبے کو اتنا مضبوط بنایا ہے کہ دنیا آج ویتنام اور تائیوان کے علاوہ،بھارت کو بھی ٹیکنالوجی کے ایک قابل اعتمادوسیلہ کے طور پر دیکھ رہی ہے۔ اس فہرست میں ہمارے نظرآنے کی وجہ وزیراعظم کی دور اندیشی پر مبنی پالیسیاں ہیں۔‘‘
ڈیجیٹل انڈیا بل کے بارے میں مرکزی وزیر نے کہا کہ یہ بل زیادہ منظم ہوگا اور اس سے ٹیکنالوجی کے شعبے میں خصوصی تبدیلیاں شامل ہوں گی۔اس بل کو جلد ہی صلاح و مشورہ کے لئے فریقوں کے پاس بھیجا جائے گا۔
بجلی کی وزارت
وزیر اعظم 23 فروری کو گرین گروتھ ے موضوع پر پہلے پوسٹ بجٹ ویبینار سے خطاب کریں گے
یہ بجٹ اعلانات پر عمل آوری کے لیے تجاویز حاصل کرنے کے لیے حکومت کی طرف سے منعقد کیے جانے والے 12 پوسٹ بجٹ ویبینار وں کا ایک حصہ ہے جس میں معروف صنعتکاروں، ماہرین اور ریاستی حکومت کے عہدیداروں سمیت اسٹیک ہولڈر شرکت کریں گے
وزیراعظم جناب نریندر مودی 23 فروری 2023 کو صبح 10 بجے کے قریب گرین گروتھ پر بجٹ کے بعد کے پہلے ویبینار سے خطاب کریں گے ۔ مرکزی بجٹ میں اعلان کردہ اقدامات کو مؤثر طریقے سے نافذ کرنے کے لیے خیالات اور تجاویز حاصل کرنے کے لیے حکومت کے ذریعہ منعقد کیے جانے والے 12 پوسٹ بجٹ ویبیناروں کی سیریز میں سے یہ پہلا ویبینار ہوگا۔
ویبینار میں گرین گروتھ کے توانائی اور غیر توانائی اجزا دونوں کا احاطہ کرتے ہوئے چھ بریک آؤٹ سیشن ہوں گے۔ اس ویبینار کی قیادت مرکزی وزارت توانائی کرے گی۔ مرکزی حکومت کی متعلقہ وزارتوں کے وزراء اور سکریٹریوں کے علاوہ ریاستی حکومتوں، صنعت، تعلیمی اور تحقیقی اداروں اور سرکاری شعبے سے تعلق رکھنے والے متعدد اسٹیک ہولڈر ان ویبیناروں میں شرکت کریں گے اور بجٹ اعلانات کو بہتر طریقے سے نافذ کرنے کے لیے تجاویز پیش کریں گے۔
مرکزی بجٹ 2023-24 کی سات اولین ترجیحات میں سے ایک گرین گروتھ ہے تاکہ ملک میں سبز صنعتی اور معاشی منتقلی، ماحول دوست زراعت اور پائیدار توانائی کا آغاز کیا جاسکے۔ اس سے بڑی تعداد میں سبز ملازمتیں بھی پیدا ہوں گی۔ مرکزی بجٹ میں گرین ہائیڈروجن مشن، انرجی ٹرانزیشن، انرجی اسٹوریج پروجیکٹس، قابل تجدید توانائی ، گرین کریڈٹ پروگرام، پی ایم پرانم، جی او بی آردھن اسکیم، بھارتیہ پرکرتی کھیتی بائیو ان پٹ ریسورس سینٹرز، ایم آئی ایس ٹی آئی، امرت دھاروہار، کوسٹل شپنگ اور وہیکل ریپلیسمنٹ جیسے مختلف شعبوں اور وزارتوں میں متعدد پروجیکٹوں اور اقدامات کا تصور کیا گیا ہے۔
ہر پوسٹ بجٹ ویبینار میں تین سیشن ہوں گے۔ اس کا آغاز مکمل افتتاحی اجلاس سے ہوگا جس سے وزیر اعظم خطاب کریں گے۔ اس سیشن کے بعد مختلف موضوعات پر الگ الگ بریک آؤٹ سیشن ہوں گے جو متوازی طور پر ہوں گے۔ آخر میں بریک آؤٹ سیشنز کے خیالات مکمل اختتامی سیشن کے دوران پیش کیے جائیں گے۔ ویبینار کے دوران موصول ہونے والی معلومات کی بنیاد پر متعلقہ وزارتیں بجٹ اعلانات پر عمل درآمد کے لیے ایک مقررہ وقت میں ایکشن پلان تیار کریں گی۔
وزارت خزانہ
بھارت سرکار اور یونائٹیڈ کنگڈم آف گریٹ برٹین اور شمالی آئرلینڈ کی حکومت کے درمیان کسٹمز سے متعلق امور میں تعاون اور کسٹمز سے متعلق معاملات میں باہمی انتظامی مدد سے متعلق معاہدے کو کابینہ کی منظوری
نئی دہلی، 28/اپریل2021 ۔ وزیر اعظم جناب نریندر مودی کی صدارت میں کابینہ نے کسٹمز کوآپریشن اور کسٹمز سے متعلق امور میں باہمی انتظامی تعاون کے بارے میں جمہوریہ بھارت کی حکومت اور یونائٹیڈ کنگڈم آف گریٹ برٹین  اور شمالی آئرلینڈ کی حکومت کے درمیان ایک معاہدے پر دستخط اور توثیق کو منظوری دی ہے۔
اثر:
معاہدے سے کسٹمز سے متعلق جرائم کی روک تھام اور جانچ کے لئے مفید معلومات کی دستیابی میں مدد ملے گی۔ اس معاہدے سے کاروبار کو آسان بنانے اور دونوں ملکوں کے درمیان کاروبار سے متعلق مال کا مؤثر کلیئرینس یقینی بننے کی بھی امید ہے۔
نفاذ کی حکمت عملی اور اہداف:
متعلقہ حکومتوں کے ذریعے منظوری دیے جانے کے بعد دونوں ملکوں کی حکومتوں کی جانب سے اس معاہدے پر دستخط کئے جائیں گے۔ یہ معاہدہ دونوں فریقوں کی باقاعدہ مجاز نمائندوں کے ذریعہ دستخط کے بعد والے مہینے کے پہلے دن سے نافذ ہوگا۔
پس منظر:
یہ معاہدہ دونوں ملکوں کے کسٹمز سے متعلق افسران کے درمیان اطلاعات و خفیہ معلومات مشترک کرنے کا ایک قانونی ڈھانچہ فراہم کرے گا اور کسٹمز سے متعلق قوانین پر مناسب عمل اور کسٹمز سے متعلق جرائم کی روک تھام اور جانچ اور جائز کاروبار کو آسان بنانے میں مدد کرے گا۔ دونوں ملکوں کے کسٹمز انتظامیہ کے اتفاق رائے سے مجوزہ معاہدہ کے مسودہ کو حتمی شکل دے دی گئی ہے۔ اس معاہدہ میں بھارت کے کسٹمز محکمہ کی تشاویش اور کسٹمز ویلیو، ٹیرف کلاسیفکیشن اور دونوں ملکوں کے درمیان تجارت والے مال کے ذریعہ کے بارے میں معلومات کے لین دین سے متعلق ضرورتوں کا خاص طور پر خیال رکھا گیا ہے۔
مواصلات اور اطلاعاتی ٹیکنالوجی کی وزارت
جناب دیوو سنگھ چوہان، رومانیہ کے بخارسٹ میں منعقد ہونے والی پلینی پوٹینشیئری کانفرنس 2022 میں شریک ہونے والے ہندوستانی وفد کی قیادت کریں گے
مواصلات کے وزیر مملکت جناب دیووسنگھ چوہان، رومانیہ کے بخارسٹ میں 24 ستمبر سے 14 اکتوبر، 2022 کے درمیان منعقد ہونے والی آئی ٹی یو  کی پلینی پوٹینشیئری کانفرنس 2022  اور آئی ٹی یو کونسل کے 2022 کے اجلاس کی آخری میٹنگ میں شرکت کرنے والے ہندوستانی وفد کی قیادت کریں گے۔ کانفرنس کے دوران، 26-2023کی مدت والی اگلی آئی ٹی یو کونسل کی تشکیل کے لیے رکن ممالک سے انتخابات کرائے جائیں گے۔ سکریٹری جنرل، ڈپٹی سکریٹری جنرل، بیورو کے ڈائرکٹرز کے ساتھ ساتھ آئی ٹی یو کے ریڈیو ریگولیشن بورڈ کے ممبران کے انتخابات بھی طے کیے گئے ہیں۔
ہندوستان نے اگلی آئی ٹی یو کونسل کے رکن کے طور پر دوبارہ منتخب ہونے کے لیے اپنی امیدواری پیش کی ہے۔ محکمہ ٹیلی مواصلات کی سینئر افسر، محترمہ ایم ریوتی کو بھی ریڈیو ریگولیشن بورڈ کے ممبر کے عہدے کے لیے میدان میں اتارا گیا ہے۔
وزیر مملکت برائے مواصلات ’’سب کے لیے ایک بہتر ڈیجیٹل مستقبل کی تعمیر‘‘ کے موضوع پر منعقد کی جا رہی اس وزارتی گول میز کانفرنس میں شرکت کریں گے جہاں وہ گزشتہ دہائی کے دوران ٹیلی مواصلات کے میدان میں ہندوستان کی جانب سے لگائی گئی بڑی چھلانگ کا ذکر کریں گے۔ اس میں ملک کے اندر تجارتی 5 جی موبائل خدمات کا آئندہ آغاز، 2023 کے آخر تک تمام بچے ہوئے گاؤوں میں موبائل خدمات فراہم کرنا، تمام 6.4 لاکھ دیہاتوں تک آپٹیکل فائبر کی توسیع اور آتم نربھر بھارت کی پہل کے تحت مکمل طور پر مقامی 4 جی ذخیرہ اور 5 جی ذخیرہ تیار کرنا شامل ہے۔
جناب چوہان ڈیجیٹل انڈیا پروگرام پر بھی بات کریں گے، جو حکومت ہند کا ایک فلیگ شپ پروگرام ہے، جس میں ہندوستان کو ڈیجیٹل طور پر بااختیار معاشرے اور علمی معیشت میں تبدیل کرنے کے لیے چہرے کے بغیر، کاغذ کے بغیر اور کیش لیس کام کرنے پر زور دیا گیا ہے۔ ہندوستان کے ڈیجیٹل ادائیگی کے نظام کی مضبوطی اور مقبولیت پوری دنیا کے لیے ایک بہترین مثال ہے۔ مندرجہ بالا کے علاوہ، وہ کووڈ ٹیکہ کاری پروگرام کے لیے کوون، آدھار – انوکھا شناختی نمبر، آن لائن تعلیم کے لیے دیکشا، بینکنگ کے لیے یو پی آئی، 200 سے زیادہ ای گورننس سروسز فراہم کرنے والے اُمنگ ایپ اور گاؤوں میں ای گورننس فراہم کرنے والے ایک لاکھ سے زیادہ کامن سروس سنٹرز کی کامیابی کو بھی نمایاں کریں گے۔
وزیر موصوف، دولت مشترکہ وزارتی گول میز کے ساتھ ساتھ وفد کے سربراہان کی میٹنگ میں بھی شرکت کریں گے۔ وہ ہندوستان کی جانب سے ’’جڑیں اور متحد ہوں‘‘ پر پالیسی بیان بھی دیں گے۔ موجودہ تعاون کو مزید گہرا کرنے اور باہمی دلچسپی کے نئے شعبوں میں تعاون کے امکانات کو تلاش کرنے کے لیے، تقریب کے دوران مختلف دوست بیرونی ممالک کے ساتھ کئی دو طرفہ ملاقاتیں بھی طے کی گئی ہیں۔
یو پی ایس سی
سول سروسز امتحان  2022 ء کے قطعی نتائج کا آج 23 مئی ، 2023 ء کو اعلان کر دیا گیا ہے ۔ نتائج کی اہم جھلکیاں مندرجہ ذیل میں دی گئی ہیں:
سول سروسز  امتحان، 2022 کا انعقاد 5 جون، 2022 ء کو ہوا تھا۔ اس امتحان کے لیے کل 11,35,697 امیدواروں نے درخواست دی تھی، جن میں سے 5,73,735 امیدواروں نے امتحان میں شرکت کی تھی۔
ستمبر ، 2022 ء میں ہونے والے تحریری  امتحان میں کل 13,090 امیدواروں نے شرکت کے لیے کوالیفائی کیا۔
امتحان کے پرسنالٹی ٹیسٹ کے لیے کل 2,529 امیدواروں نے کوالیفائی کیا۔
کمیشن نے مختلف خدمات پر تقرری کے لیے کل 933 امیدواروں  کی سفارش کی ۔
حتمی طور پر اہل امیدواروں میں، چار خواتین امیدواروں ٹاپ کیا ہے ۔
محترمہ ایشیتا کشور  نے سول سروسز کے امتحان 2022 ء میں پہلی پوزیشن حاصل کی ہے۔ انہوں نے اپنے اختیاری مضمون کے طور پر پالیٹیکل سائنس اور بین الاقوامی تعلقات کے ساتھ امتحان میں کوالیفائی کیا۔ انہوں نے دہلی یونیورسٹی کے شری رام کالج آف کامرس سے اکنامکس  میں گریجویشن کیا ہے۔
محترمہ گریما لوہیا ، جو کہ کروڑیمل کالج، دہلی یونیورسٹی سے کامرس میں گریجویٹ ہیں، نے اپنے اختیاری مضمون کے طور پر کامرس اور اکاؤنٹنسی کے ساتھ دوسرا رینک حاصل کیا۔
محترمہ اوما ہارتھی این ، آئی آئی ٹی، حیدرآباد سے سول انجینئرنگ میں گریجویٹ  ہیں ، جو اپنے اختیاری مضمون اینتھرو پولوجی کے ساتھ تیسرے نمبر پر رہیں۔
محترمہ اسمرتی مشرا ، مرانڈا ہاؤس کالج، دہلی یونیورسٹی سے گریجویٹ  اپنے اختیاری مضمون کے طور پر زولوجی کے ساتھ رینک میں چوتھے نمبر پر رہیں۔
ٹاپ 25 امیدواروں میں 14 خواتین اور 11 مرد شامل ہیں۔
سرفہرست 25 کامیاب امیدواروں نے آئی آئی ٹی ، این آئی ٹی ، ڈی ٹی یو ، گوہاٹی میڈیکل کالج ، یونیورسٹی آف ہیلتھ سائنس ، یونیورسٹی آف دہلی ، گجرات نیشنل لاء یونیورسٹی ، جادو پور یونیورسٹی ، جیوا جی یونیورسٹی وغیرہ جیسے اداروں سے انجینئرنگ ؛ سماجی علوم ؛ سائنس؛ کامرس اور میڈیکل سائنس جیسے مضامین میں گریجویشن کیا ہے ۔
ٹاپ 25 کامیاب امیدواروں نے تحریری  امتحان میں انتھروپولوجی، کامرس اینڈ اکاؤنٹنسی، اکنامکس، الیکٹریکل انجینئرنگ، قانون، تاریخ، ریاضی، سیاسیات اور بین الاقوامی تعلقات، فلسفہ، سماجیات اور زولوجی جیسے مضامین کا انتخاب کیا ہے۔
تجویز کردہ امیدواروں میں بینچ مارک معذوری والے 41 افراد بھی شامل ہیں ، جن میں  متاثر ہیں ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 5408
(Visitor Counter : 103
سٹرک ٹرانسپورٹ اور شاہراہوں کی وزارت
انشورنس ریگولیٹری اینڈ ڈیولپمنٹ اتھارٹی آف انڈیا  کی مشاورت سے مالی سال  2023-24 کے لیے موٹر تھرڈ پارٹی پریمیم اینڈ لیبیلٹی رولس کی تجویز پیش کرنے والے مسودہ کا نوٹیفکیشن جاری
سڑک نقل و حمل اور شاہراہوں کی وزارت  نے انشورنس ریگولیٹری اینڈ ڈیولپمنٹ اتھارٹی آف انڈیا  کی مشاورت سے مالی سال  2023-24 کے لیے موٹر تھرڈ پارٹی پریمیم اینڈ لیبیلٹی رولس کی تجویز پیش کرتے ہوئے مورخہ 14.06.2023 کو ایک مسودہ نوٹیفکیشن جی ایس آر 441  جاری کیا ہے۔
موٹر وہیکلز  ایکٹ، 1988 کے سیکشن 147 کے مطابق، ایم او آر ٹی ایچ وقتاً فوقتاً موٹر تھرڈ پارٹی انشورنس کے لیے بنیادی پریمیم کی شرحیں تجویز کرتا ہے۔ مذکورہ قواعد میں، گاڑیوں کے مختلف زمروں کی خاطر لامحدود ذمہ داری کے لیے تھرڈ پارٹی انشورنس کے لیے بنیادی پریمیم تجویز کیا گیا ہے۔
مذکورہ قواعد میں پریمیم میں درج ذیل رعایتوں کی اجازت کی بھی تجویز ہے:
• تعلیمی اداروں کی بسوں کے لیے 15 فیصد کی رعایت تجویز کی گئی ہے۔
• ونٹیج کار کے طور پر رجسٹرڈ پرائیویٹ کار کے لیے 50 فیصد کی رعایت کی تجویز ہے۔
• الیکٹرک گاڑیوں اور ہائبرڈ الیکٹرک گاڑیوں کے لیے بالترتیب 15 فیصد اور 7.5 فیصد کی رعایت کی تجویز ہے۔
مزیدیہ کہ 3 پہیوں والی مسافر بردار گاڑیوں کے لیے بنیادی پریمیم کی شرح میں تقریباً 6.5 فیصد کی کمی کی تجویز پیش کی گئی ہے۔ تمام حصص داروں سے تیس دنوں کے اندر تبصرے اور تجاویز طلب کی جاتی ہیں۔
گزٹ نوٹیفکیشن دیکھنے کے لیےیہاں کلک کریں:
Click here to see the gazette notification.
ریلوے کی وزارت
سات سو بیاسی  اسٹیشنوں پر 850 ’ایک اسٹیشن ایک پروڈکٹ‘  دکانیں مصروف عمل ہیں
- حکومت ہند کی ’مقامی اشیاء پر اصرار‘ کی تصوریت کو فروغ دینے کے مقصد سے او ایس او پی اسکیم لانچ کی گئی ہے۔
ریلوے، مواصلات اور الیکٹرانکس اور اطلاعاتی تکنالوجی کے وزیر جناب اشونی ویشنو کے ذریعہ آج لوک سبھا میں ایک سوال کے تحریری جواب میں یہ اطلاع دی گئی کہ سردست، 850 ’ایک اسٹیشن ایک پروڈکٹ‘  دُکانیں رانچی ڈِویژن میں 5 دُکانوں سمیت بھارتی ریلوے کے 782 اسٹیشنوں پر مصروف عمل ہیں۔ پارلیمانی حلقہ ہائے انتخاب کے لحاظ سے او ایس او پی دُکانوں کے اعداد و شمار بھارتی ریلوے کے ذریعہ برقرار نہیں رکھے جاتے ہیں۔
’ایک اسٹیشن ایک پروڈکٹ ‘ اسکیم بھارتی ریلوے کے ذریعہ لانچ کی گئی تھی، جس کا مقصد حکومت ہند کی ’مقامی اشیاء پر اصرار‘ تصوریت کوفروغ دینا، مقامی/ دیسی مصنوعات کے لیے ایک منڈی فراہم کرانا، معاشرے کے حاشیے پر موجود طبقات کے لیے اضافی آمدنی کےمواقع پیدا کرنا ہے۔ او ایس او پی اسکیم کی اہم خصوصیات مندرجہ ذیل ہیں:
- ریلوے اسٹیشنوں پر معیاری ڈیزائن کی دُکانوں – تنصیب شدہ چھوٹی دکانوں/کیوسک، پورٹیبل اسٹالز/ ٹرالیوں کی فراہمی تاکہ اندرونِ ملک تیار/ مقامی مصنوعات کی فروخت اور بہتر نمائش ہو سکے۔
- مصنوعات کا زمرہ دیسی / جغرافیائی اشاروں سے ٹیگ / مقامی ہے اور اس میں نوادرات، دستکاری، ٹیکسٹائل اور ہتھ کرگھا، کھلونے، چمڑے کی مصنوعات، روایتی سازو سامان/ آلات، ملبوسات، جواہرات و زیورات، وغیرہ شامل ہو سکتے ہیں جنہیں مقامی صناعوں، بنکروں ، دسکتاروں، قبائلی افراد، وغیرہ کے ذریعہ تیار کیا گیا ہو ۔ اس کے علاوہ ڈبہ بند، نیم ڈبہ بند اور دیگر خوردنی مصنوعات جنہیں اندرونِ ملک تیار کیا گیا یا علاقے میں اُگایا گیا ہو۔
- اہرام کے نیچے افراد / پسماندہ اور کمزور طبقات اور سیلف ہیلپ گروپوں کی حوصلہ افزائی کی جائے۔
- اسکیم میں شرکت کے لیے برائے نام رجسٹریشن فیس کے ساتھ 15 دن سے لے کر 3 ماہ تک کی مدت کے لیے تخصیص۔
- تخصیص ان تمام درخواست دہندگان کو کی جائے گی جو روٹیشن کی بنیاد پر اسکیم کے مقاصد کو پورا کرتے ہیں۔
اس اسکیم کے تحت مستفیدین کا زمرہ مندرجہ ذیل ہے:
- انفرادی صناع حضرات
- انفرادی دستکار
- انفرادی بنکر حضرات
- قبائلی افراد
- کاشتکار حضرات
- سیلف ہیلپ گروپ کے اراکین
- خواتین سیلف ہیلپ گروپوں کے اراکین
- درج رجسٹر بہت چھوٹی صنعتوں سے وابستہ اراکین
- سماجی تنظیموں، ریاستی حکومت کی انجمنوں، وغیرہ سے وابستہ اراکین